
kasapi ng Partido Komunista ng Pilipinas, 

mga kumander at mandirigma ng Bagong 
Hukbong Bayan, at lahat ng mga organisasyon at 
pwersa ng National Democratic Front of the Phil- 
ippines sa pagdiriwang ng ika-46 na anibersaryo 
ng Kabataang Makabayan (KM). 

Nitong nagdaang mahigit apat at kalahating 
dekada, ang KM ay nagsilbing di natutuyong ba- 
lon ng mga rebolusyonaryo at komu- 
nista na dumaloy sa iba't ibang mga 
larangan ng rebolusyonaryong paki- 
kibaka--mula sa demokratikong A 
kilusan ng mga kabataan at es- pg% 
tudyante at kilusang propagan- bi 


da, hanggang sa kilusang f] 
manggagawa, kilu- FI 


Mi: na nagpupugay ang mga kadre at 


dh 


sang antipyudal at 
armadong rebolu- 
syon sa kanayu- 
nan. Isa ito sa nag- 
buo at patuloy na 
nagsisilbing mati- 
bay na alyadong or- 
ganisasyon ng 
NDFP. 

Kabilang 
ang KM sa pina- 
kamatitibay na ka- 
tuwang sa pagsusu- 
long ng demokratikong re- 
bolusyong bayan sa ilalim 
ng pamumuno ng rebolu- 

syonaryong proletaryado at sa batayan ng pagka- 
kaisang manggagawa at magsasaka. Isinusulong 
nito ang pagbubuo at pagpapalakas ng patriyoti- 
ko at progresibong alyansa laban sa imperyalismo 
at mga lokal na kaalyado nitong malalaking kom- 
prador burgesya at panginoong maylupa. Sa prak- 
tika, ang KM ang siyang nagsisilbing Liga ng mga 
Kabataang Komunista. 

Sa pagdiriwang ng anibersaryo ng pagtatatag 
nito, makabubuti sa KM na masusing pag-aralan 
ang panawagan ng Komite Sentral ng PKP para sa 

pagsusulong ng 

a ng digmang bayan 
dy tungo sa yugto 
ng estratehikong 
pagkapatas sa su- 
sunod na limang ta- 
on. Sa harap ng iba- 
yong pagsidhi ng 
krisis ng pandaigdi- 
gang sistemang kapi- 
talista at lokal na nag- 
haharing sistemang 
malakolonyal at mala- 
pyudal, at sa kabila ng 
matinding pandarahas at 
pagpapahirap na idinulot 
ng Oplan Bantay Laya sa 
mga rebolusyonaryong 
pwersa at mamamayan, pa- 
tuloy na lumawak at luma- 
kas ang mga rebolusyona- 
ryong pwersa nitong nagda- 


ang dekada. Nasa katayuan sila 
ngayon para kamtin ang malala- 
king pagsikad sa darating na 
mga taon at iabante ang dig- 
mang bayan sa susunod na es- 
tratehikong yugto. 

Gagampan ang KM at ang 
malawak na militanteng kilusan 
ng mga kabataan ng mahala- 
gang papel sa mga rebolusyona- 
ryong pagsulong sa susunod na 
limang taon, tulad ng ginampa- 
nan nito sa unang yugto ng 
pambansang paglawak ng rebo- 
lusyonaryong kilusan noong de- 
kada 1970. Ang pag-abante ng 
digmang bayan tungo sa kalita- 
tibong mas mataas na yugto ni- 
to ay mahigpit na nakasalalay sa 
ibayong pagsigla at paglawak 
ng kilusang masa at martsa ng 
milyun-milyong mamamayan sa 
landas ng militante at rebolu- 
syonaryong pakikibaka. Libu-li- 
bong bagong kasapi ng Partido, 
laksa-laksang Pulang mandirig- 
ma at daan-daan libong aktibis- 
ta sa kalunsuran at kanayunan 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


ang dapat mapalitaw sa mga da- 
rating na panahon para sa iba- 
yong pagpapasiglang ito ng ki- 
lusang masa. 

Ang ilang ulit na pagpapa- 
sigla at paglawak ng KM at ng 
rebolusyonaryong kilusan ng ka- 
bataan ay gagampan ng mala- 
king bahagi sa pangkalahatang 
pagsulong ng rebolusyonaryong 
kilusang masa. Ang masiglang 
mga pagkilos at pakikibaka ng 
mulat na mga kabataan sa loob 
at labas ng kanilang mga paara- 
lan at ang pagwagayway ng 
bandila ng rebolusyong pang- 
kultura at ikalawang kilusang 
propaganda ay nagsisilbing ba- 
tingaw na nananawagan sa ma- 
mamayan at buong bansa na bu- 
mangon at lumaban sa pagkaga- 
pos, pang-aapi, panunupil at 
pagpapahirap. Ang pinakasuka- 
tan ng pagkarebolusyonaryo ng 
kilusang kabataan at estudyante 
ay ang higpit ng pakikipagkaisa 
at lalim ng pagkakaugat nito sa 
mga pakikibaka at pagkilos ng 
aping mamamayan. 

Upang maisagawa ang mala- 
wakang pagpapakilos sa hanay 
ng kabataan, kagyat na hinaha- 
rap ng KM at ng mga progresi- 
bong organisasyon ang mga 
pang-araw-araw na suliranin ng 
kabataan at mga estudyante. Sa 
batayan ng kanilang mga de- 
mokratikong interes, mabubuo 
ang iba't ibang antas ng pagka- 
kaisa ng kabataan at mga estud- 
yante at mahihikayat ang iba't 
ibang antas at anyo ng pagpa- 
pahayag at pagkilos. Responsi- 
bilidad ng mga progresibo at de- 
mokratikong pwersa na itaas 
ang antas ng kamulatan ng ka- 
bataan sa pamamagitan ng pag- 
hahapag ng matalas na pagsu- 


suri sa mga usaping ito, at pag- 
sasakonteksto nito sa mga sali- 
gang suliraning panlipunan. Da- 
pat ilantad ang ugat ng mga ito 
sa antinasyunal, anti-demokra- 
tiko at anti-mamamayang kata- 
ngian ng naghaharing estado at 
kabulukan ng umiiral na siste- 
mang panlipunan. 

Mahusay na halimbawa ang 
naging mga pagkilos ng mga ka- 
bataan, estudyante at maging 
ng mga guro, administrador at 
empleyado sa iba't ibang kam- 
pus at syudad nitong mga nag- 
daang linggo laban sa pagkaltas 
sa badyet ng gubyerno sa mga 
pampublikong kolehiyo at uni- 
bersidad. Mula rito ay maaaring 
mabuo ang mas malawak pang 
pagkakaisa ng mga estudyante 
at kabataan na sasaklaw pati sa 
mga pribadong paaralan sa ba- 
tayan ng komun na interes la- 
ban sa komersyalisasyon ng 
edukasyon, ibayong pribatisa- 
syon ng sistemang edukasyon at 

kasalatan ng suporta ng papet 
na reaksyunaryong gubyerno sa 
edukasyon sa kalahatan. Ibayo 
pang pakikipagkaisa sa mas ma- 
lawak na mamamayan ang maa- 
aring mabuo sa batayan ng ko- 
mun na interes laban sa pagkal- 
tas at pagkakait na ginawa ng 
rehimeng US-Aquino sa mga 
lubhang kinakailangang gastu- 
sing panlipunan ng estado, at 
para sa panawagang baguhin 
ang mga tagibang na prayoridad 
ng gubyerno. 

Ang mga pagkilos ng kabata- 
an at mga estudyante sa loob ng 
paaralan at mga lansangan ay 
dapat isagawa sa pagsusulong 
ng kanilang mga pakikibaka. 
Ang mga pagkilos na ito ay 
ilang ulit pang mapalalakas sa 
pakikipagkaisa sa iba't ibang 
demokratikong sektor sa pama- 
magitan ng maramihang pagpa- 

pakilos ng mga kabataan at es- 
tudyante tungo sa mga pabrika 
at komunidad ng mga mangga- 
gawa at maralita ng lunsod, at 
maging sa kanayunan upang 
ihapag sa mamamayan ang kani- 
lang hinaing: alamin ang mga 
hinaing at pakikibaka ng ma- 
sang anakpawis: at magsuporta- 
han sa pakikibaka ng isa't isa at 
magkaisa sa komun na pakikiba- 
baka ng sambayanan. 

Sa paglahok ng mga kabata- 
an at estudyante sa malawakang 
mga pakikibakang masa, tuma- 
taas ang kanilang kamulatan sa 
mga saligang usaping pangka- 
saysayan at panlipunan, at na- 
giging higit na epektibong pro- 
pagandista at organisador di la- 
mang sa sariling hanay kundi sa 
hanay ng malawak pang masa 
ng sambayanan. Sa pagmumu- 
lat, pag-oorganisa at pagpapa- 
kilos ng KM sa pinakamalawak 
na bilang ng kabataan at mga 
estudyante at paglubog nila sa 
pakikibaka ng iba pang mga de- 
mokratiko at aping sektor, naka- 
tutulong sila sa mabilis na pag- 
abante ng pambansa-demokrati- 
kong pakikibaka sa kabuuan. 

Kailangang maabot ng KM 
ang signipikanteng paglawak 
kaakibat ng kalitatibong pagsig- 
la ng kilusan at mga pakikibaka 
ng kabataan at estudyante. Sa 
gayon, epektibong matutugu- 
nan ng KM ang bahagi nito sa 
pangkalahatang target ng pag- 
susulong ng digmang bayan sa 
susunod na limang taon. 

Dapat magkaroon ng buwa- 
nang target ng pagpapalawak 
ang mga balangay ng KM upang 
abutin ang kalitatibong pagla- 
wak kada kwarto at kada semes- 
tre sa susunod na mga taon. Da- 


pat buuin ang pangkalahatan at 
partikular na plano at mga tak- 
tika sa pagpapalawak. Buuin 
ang angkop na mga komite na 
mangangasiwa sa rekrutment. 
Bawat isang kasapi ay dapat 
may target at bigyan ng kakaya- 
han sa pagrerekrut. Bigyang- 
pansin ang pag-oorganisa ng KM 
at mga progresibong organisa- 
syon ng mga kabataan sa mga 
komunidad at pabrika. 

Dapat tiyakin na ang mga 
bagong rekrut ay nabibigyan ka- 
agad ng maiksing kursong sek- 
toral at pangkalahatang pam- 
bansa-demokratikong eduka- 
syon. Tiyakin na masundan ito 
kaagad ng pag-aaral hinggil sa 
lipunan at rebolusyong Pilipino. 
Pasiglahin ang ganitong mga 
pag-aaral gamit ang mga bago 
at mauunlad na pamamaraan tu- 
lad ng mga bidyo at mga pre- 
sentasyong gamit ang mga kom- 
pyuter, cellphone at iba pa. Pa- 
laganapin sa internet ang lahat 
ng materyales pang-edukasyon. 
Dapat ay mabilis din silang si- 
nasanay sa pagrerekrut, pagpa- 
pakilos at pagpopropaganda sa 
mga bagong kasapi. 

Ang pagpapasigla ng rekrut- 
ment at paglawak ng kilusan ay 
nakasalalay nang malaki sa pag- 
papasigla ng ating rebolusyona- 
ryong propaganda. Dapat tiya- 
kin ng KM na nakapagpapahayag 
at natatalakay nito nang mala- 
lim ang mga tampok na isyu sa 
loob at labas ng kampus. Ipaa- 
bot ang rebolusyonaryong pani- 
nindigan sa malawak na hanay 
ng kabataan at estudyante, 
manggagawa, maralita ng lun- 
sod, magsasaka at ibang demok- 
ratikong sektor, at sa buong 
bansa. Pagplanuhan ang pagpa- 

palaganap ng ating mga rebolu- 
syonaryong pahayagan, pangu- 
nahin na ang pahayagang Ang 
Bayan at iba pang mga rebolu- 
syonaryong lathalian at pahay- 
ag. Sikaping mapadaloy at ma- 
palaganap din ang ating rebolu- 
syonaryong propaganda sa mga 
pahayagang pangkampus. 

Sa isinusulong ngayon ng re- 
bolusyonaryong kilusan na pag- 
igpaw ng digmang bayan sa su- 
sunod na limang taon, nabibig- 
yang-diin ang pangangalla- 


ngang magpalitaw ng daan-da- 
an libong kabataang handang 
maglingkod sa interes ng sam- 


bayanan at magsilbi sa iba't 
ibang larangan ng rebolusyona- 
ryong pakikibaka. Nasa katayu- 
an ngayon ang KM at ang rebo- 
lusyonaryong kilusang kabataan 
na higitan pa ang naiambag ni- 
to noong Sigwa ng Unang Kwar- 
to ng 1970 at sa unang yugto 
ng pagsulong ng rebolusyong 
Pilipino. 

Kailangang-kailangan ang 
napakaraming kabataan para tu- 
mulong sa pagsusulong ng iba't 
ibang gawain sa kilusang mang- 
gagawa, kilusang magsasaska at 
iba't ibang mga demokratikong 
sektor. Kailangang-kailangan ng 


laksa-laksang kabataang han- 
dang pumaloob sa iba't ibang 
yunit ng Bagong Hukbong Ba- 
yan at mag-ambag ng kanilang 
lakas at talino sa pagtupad ng 
papalaki at paparaming mga 
tungkulin sa pagsusulong ng ar- 
madong pakikibaka. Higit sa la- 
hat, kailangan ng libu-libong 
kabataan upang maging kasapi 
at kadre ng PKP upang patuloy 
na magkaroon ng sariwang dugo 
at maging masigla ang ating 
Partido. 

Ang pagdiriwang ng KM sa 
anibersaryo nito ngayong taon 
ay isinasagawa kasabay ng pag- 
diriwang ng PKP at ng buong 
pambansa-demokratikong rebo- 
lusyonaryong kilusan sa ika-40 
anibersaryo ng librong Lipunan 
at Rebolusyong Pilipino na ini- 
limbag ng Palimbagang Sentral 
ng Komite Sentral ng PKP noong 
1970. Gamitin natin ang oka- 
syong ito para pasiglahin ang 
pag-aaral ng LRP at Marxismo- 
Leninismo-Maoismo bilang ga- 
bay sa ibayong pagpapasigla ng 
ating mga rebolusyonaryong ga- 
wain. 

Mabuhay ang Kabataang Ma- 
kabayan! 

Mabuhay ang Partido Komu- 
nista ng Pilipinas! 

Mabuhay ang Bagong Huk- 
bong Bayan! 

Mabuhay ang National De- 
mocratic Front of the Philip- 
pines! 

Isulong ang digmang ba- 
yan! [AB] 

